open-index/open-wikipedia-markdown huggingface dataset:
Conchunto Historico de Melilla

O **Conchunto Historico de Melilla** (en castellano *Conjunto Histórico de Melilla*) ye a denominación conchunta que reciben cualques zonas d'a ciudat de Melilla, como Melilla La Vieja, l'ixample modernista, lo Barrio Industrial y o Barrio del Real entre atras, que son protechidas culturalment como un bien d'intrés cultural d'Espanya. Se troba inscrito en o teixiu urbán d'a ciudat de Melilla.

## Historia
L'11 d'agosto de 1953, a zona antiga d'a ciudat de Melilla, un enclau espanyol en a costa nortafricana, fue declarada conchunto historico artistico per meyo d'un decreto publicau o 9 de setiembre d'ixe mesmo anyo, en o *[[Boletín Oficial del Estado]]*, con a rubrica d'o dictador Francisco Franco y de Joaquín Ruiz-Giménez, ta part d'alavez ministro d'Educación Nacional. 

A Dirección Provincial d'o Ministerio de Cultura d'Espanya, en aviento de 1978 adchudicó a elaboración d'un inventario arquitectonico entregau en chinero de 1980 y a Comisión de Patrimonio de Melilla, creyada o 9 de chulio de 1979, con chestions l'11 de febrero de 1980, fació que lo 26 d'o mesmo mes lo Ministerio de Cultura solicitase a la Delegación de Gubierno edificios a estar nombraus BIC, relación facilitada l'11 de marzo en a que s'incluyioron 25 edificios. Posteriorment, o 6 d'octubre se tramitoron os expedients de 10 d'éls.  

En 1986 s'aprebó l'ampliación d'o conchunto historico d'a ciudat, contando ta part d'alavez con o estatus de Bien d'Intrés Cultural. En l'aria protechida s'incluyen Melilla La Vieja, l'Ixample Modernista y cualques zonas d'o Barrio Industrial y d'o Barrio del Real entre d'atras.

## Referencias
Ermita de Sant Salvador de Fuents Claras

La **ermita de Sant Salvador** ye una ermita situada en a localidat aragonesa de Fuents Claras, tamién conoixida como *Lo Santo* y situada en o barrio homonimo. Ye consagrada a sant Salvador d'Horta.

## Historia
La Ermita estió construyida en un antigo cruce de camins que levaban a lugars vecinos: un endrezau ta Camin Reyal y Torrillo, y l'atro enta Villalba de los Morals y Tornos. Lo suyo orichen ye encara incierto, pero puede datarse entre la segunda metat d'o sieglo XVIII. Posteriorment naixió a lo suyo arredol l'actual nuclio de población que prenió lo nombre d'a Ermita, potenciado gracias a la construcción d'o ferrocarril cercano per la Companyía del Ferrocarril Central d'Aragón y d'as estacions ferroviarias en o municipio vecino de Caminreal, la primera en 1901 y la siguient (Gara de Camín Reyal-Fuents Claras) en 1933.

## Descripción
L'edificio ye un eixemplo de construcción popular y de chicotas dimensions. Ye de planta rectangular y una sola nave, con cubierta a cuatro auguas y construyiu en sillería y mampostería. La frontera prencipal estió pintada de blanco, posiblement en calendatas posteriors a la construcción. Disposa de dos contrafuertes laterals, nomás visibles per un costau en estar l'edificio adosado a unatra edificación per lo costau contrario, an asoman dos ventanucos a l'altura d'o tejado.

L'interior, muito sencillo, ye pintau de blanco. Carece de decoración bella y la suya embaldosado ye moderno. En o ábside i hai un retablo en celeste y dorado, dos lienzos centrals con imáchens d'o santo y un altar con a imachen d'o titular. La dentrada presienta un sencillo arco rebaixau con una ringlera de rechola a la manganeta y coronado per una hornacina (actualment vueda) y una sencilla cruz. La frontera combina lo blanco dominant con o ocre, usau en o arco a lo tresbolillo, lo tejadillo y la base d'o muro. Flanquean la dentrada dos plataneros a senglos costaus y dos cadieras tocantes a la frontera. Antes mas aculliba ermitaños, que viviban en dependencias anexas.

La Ermita tiene un papel destacau en una d'as prencipals tradicions de Fuents Claras: la Romería d'os Penitents. La procesión, formada per los miembros d'a Cofradía d'a Sangre de Cristo, parte dende la Ilesia parroquial endrezau ta Villalba de los Morals, acompanyaus per los vecins y fendo parada debant d'a ermita, dende an los cofrades siguen en solitario.

Lo 23 d'agosto de 2010 lo Concello la declaró Monumento d'Interés Local de cara a la suya inclusión en o Catalogo d'o Patrimonio Cultural Aragonés.

## Referencias

## Bibliografía
*  Isabel Pérez Pérez: Los penitentes de Fuentes Claras: tradición y modernidad en la Cofradía de la Sangre de Cristo, Calamocha: Centro de Estudios del Jiloca (Xiloca, 27), 2014. ISSN 1136-8209
Ibai Llanos

**Ibai Llanos Garatea**, naixiu de Bilbau (País Basco, Espanya) lo 26 de marzo de 1995 ye un youtuber. En a plataforma de transmisión Twitch, Ibai opera la segunda canal mas seguida seguntes la empresa d'analisi *Social Blade*. En YouTube, tien mas d'11 millons de subscriptors en a suya canal prencipal y un total de mas de tres mil millons de visitas. En 2021, *Forbes Espanya* lo nombró lo influencer de rez socials mas influyent d'Espanya.

## Referencias
Tribulus terrestris

O **escorpín** u **esparceta cornuda** (  (Linnaeus, 1753)), tamién **gatez** u **cazorricos** (as dos en plural), ye una planta d'a orden d'os Zygophyllales y familia Zygophyllaceae que ye ampliament distribuyida per toz. Ye adaptada pa prosperar en puestos con clima ixuto en os cuals pocas atras plantas pueden sobrevivir.

Ye orichinaria de rechions templadas calidas y tropicals d'o sud d'Eurasia y Africa. S'ha introduciu involuntariament en America d'o Norte y Australia. *T. terrestris*, una especie invasora agresiva y resistent, ye ampliament conoixida como un brocical nocivo a resultas d'o suyo chicot fruito lenyoso que tiene espinas largas, esmoladas y fuertes que penetran facilment en superficies como los piez descalzos u las zapatas delgadas d'os treballadors d'os cautivos, o caucho d'os pneumaticos d'as bicicletas y las bocas y la piel d'o bestiar de chira.

 
## Notas


## Referencias

## Vinclos externos
Museu Historico Militar de Melilla

O **Museu Historico Militar de Melilla** (en castellano *Museo Histórico Militar de Melilla*) ye un museo d'a ciudat espanyola de Melilla. Se troba situau en o baluarte d'a Concepción Alta, en o primer recinto fortificau de Melilla La Vieja.

## Historia
En o marco d'a celebración d'o V Centenario de Melilla se celebró una exposición sobre a historia militar, con fundos d'o Museu de l'Exercito, que una vegada rematada se quedoron en Melilla, y con atros donaus por a ciudat autonoma, asinas como atros de particulars formoron este museu, estando feita a devantadera o 15 de chulio de 1997.

## Descripción
En l'almagacén de polvora, en a sala baixa, se troba a exposición permanent en a que s'exposan uniformes militars, maquetas, dioramas y armas de tot tipo, destacando-ie una maquina "Enigma" y una siella de montar d'Isabel II. En a sala alta son as muestras temporals, con canyons y morters situaus en as plataformas d'artillería. 

## Galería d'imáchens

Imachen:Museo_Militar_de_Melilla.jpg|Interior
Imachen:Museo_Militar_de_Melilla2.jpg|Interior
Imachen:Museo_Militar_de_Melilla3.jpg|Interior


## Se veiga tamién
* Museu Echipciano de Melilla
* Museu de l'Automóbil de Melilla
* Museu Ibáñez de Melilla
* Museu Gaselec d'a Electricidat
* Museu de Melilla
* Colección Museografica d'Arte Sacro

## Referencias

## Vinclos externos

*  Sitio oficial
*  Visita virtual
Semana Nautica de Melilla

La **Semana Nautica de Melilla** (en castellano *Semana Náutica de Melilla*) ye una competición de vela que se celebra en Melilla (Espanya), organizada per lo Reyal Club Maritimo de Melilla. 

Se disputa tanto pa vela de crucero, dende 1997, como pa vela luchera, dende 2013. 

## Referencias

## Vinclos externos
*  Web oficial
Paseyo maritimo de Melilla

O **paseyo maritimo de Melilla** (en castellano y oficialment *paseo marítimo Alcalde Francisco Mir Berlanga*) ye una carrera situada en a ciudat de Melilla, en Espanya. Iste espacio urbán constituye una d'as zonas mas representativas y frecuentadas d'a ciudad, tanto por residents como por visitants, en combinar valura paisachistica, escultorica y recreativa.

## Historia
O suyo orichen se remonta a os anyos 1960, cuan prencipioron as primeras obras pa urbanizar a costa sud y facilitar l'acceso a la mar. A o largo d'o tiempo, ha estau obchceto de cuantas reformas y ampliacions, adaptando-se a las necesidaz d'a población y amillorando a suya accesibilidat y estetica. En zaguerías d'o sieglo XX se continó enta o centro, dimpués de debantar-se un puent sobre o río de Oro, con un trampo dito alcalde Rafael Ginel. En 2022, se remató una important remodelación en a marguin dreita d'o paseyo, entre o barrio del Industrial y as nuevas instalacions de Correus. Ista obra, con una inversión amanada a os 500.000 euros, incluyó a renovación d'o pavimento, milloras en os rez de saniamiento y electricidat, y a supresión de barreras arquitectonicas pa personas con movilidat reducida.

## Referencias

## Vinclos externos
Puerto Esportivo Noray

O **Puerto Esportivo Noray** (en idioma castellano *Puerto Deportivo Noray*) ye un puerto esportivo que se sitúa en a ciudat de Melilla (Espanya). Perteneixe a l'Autoridat Portuaria de Melilla. Ha aconseguiu izar a Bandera Azul que atorga a Fundación Europea d'Educación Ambiental.

Ye ubicau en pleno casco urbán d'a ciudat. Se fació a devantadera en primerías de l'anyo 1997. Ye situau a o sud d'as instalacions d'o puerto de Melilla, contando con una superficie total de 36.700 m2, con capacidat pa 397 embarcacions esportivas y de recreo, de esloras comprendidas entre 6 y 24 metros.

## Historia
Se fació a devantadera en primerías de l'anyo 1997. A suya construcción s'orichinó per a celebración, en 1997, d'o V Centenario de Melilla como ciudat espanyola.

## Referencias

## Vinclos externos
*  Puerto Esportivo Noray
Parque Grancha Escuela Rei Felipe VI

Lo **Parque Grancha Escuela Rei Felipe VI** (en castellano *Parque Granja Escuela Rey Felipe VI*) ye un parque d'a ciudat espanyola de Melilla amán de l'aeropuerto y d'o Parque Forestal Juan Carlos I Rey.

## Historia
La Grancha Agricola se fació a devantadera sobre l'anyo 1916. En 2007 Se remodeló y pasó a clamar-se Grancha Escuela Gloria Fuertes. Estió en 2019 cuan s'aprebó lo actual nombre Parque Grancha Escuela Rei Felipe VI. 

## Descripción
D'aria semicircular, conta con dos paseyos que s'entrecruzan en forma de cruz y lo dividen en cuatro partes.

## Referencias

## Vinclos externos
Sukhoi S-70

**Sukhoi S-70 Okhotnik** ye un avión no tripulau de desarrollau por Sukhoi y Mikoyan. O suyo primer vuelo estió en 2019.

## Referencias
Escode

Se diz **escode** a la operación que practican os pastors consistent en tallar a codas a os corders deixando-los nomás con cuatre didos de largo. Practican ista operación metendo a coda sobre un lenyo y tallando-la con un trucazo cerenyo dau con un buen cutiello en o puesto por a on conviene.

Gosan tamién os pastors prener a l'animal entre as piernas y tallar-le a coda con una novalla u cutiello y a vegadas le'n quitan retorciendo-la dica que se desprende. Pero de cualsiquier traza, siempre rematan a operación aplicando un poco de cenisa en a ferida.

O tiempo d'escodar ye en primerías de primavera y os pastors que creyen en a influyencia d'a luna, reservan ista operación pa la luna en mingua. En bels puestos se deixan as colas a o ganau lanar pero o ganau fino y transhumant las tiene siempre talladas. O bardo que se pega y ixeca en as extremidaz d'as colas largas, azota y estrafalla as garras de l'animal cuan corre y muitos d'éls, febles, mueren en os terrenos montanyencos, porque en agavillar-se a coda a las matas, no tienen prou fuerza pa crebar a branca que las enreta, u pa deixar en ella a lana enretada.

En Aragón no s'escodan as uellas martas, ya que se piensa que tienen o poder de protecher a tot o rabanyo d'os rayos y as malautías y d'estar escodadas u marcadas se reducirían as suyas propiedaz machicas.

## Referencias

## Vinclos externos
*  ''Nuevo diccionario de agricultura, teórica-práctica y económica'', François Rozier, 1843
Estadio municipal Álvarez Claro

O **estadio municipal Álvarez Claro** ye o estadio d'a Unión Deportiva Melilla, en a ciudat autonoma de Melilla, Espanya. 

## Historia
A suya devantadera la fació o 29 de setiembre de 1945 Rafael Álvarez Claro, alcalde de Melilla, procurador en as Corz Chenerals, president d'a Unión Deportiva Melilla en a temporada de 1947-48 y dimpués president d'honor, con o que l'equipo puyó ta Segunda División en a temporada 1949-50.

## Descripción
Tiene una capacidat pa 10.000 espectadors. A suya grandaria ye de 106m x 65m. 

## Equipos importants que han pasau per o estadio
* L'Atletico de Madrid visitó o estadio en l'anyo 1945 con motivo d'a suya devantadera, o partiu estió contra a UD Melilla.
* L'Athletic Club visitó a ciudat de Melilla en l'anyo 1999 pa enfrontinar-se a la UD Melilla en Copa d'o Rei, quedando a la ida 2-2 y a la tornada en San Mamés 3-2.
* A selección espanyola de Futbol sub-21 entrenada per Luis Milla visitó o estadio lo 10 de noviembre de 2011 en un partiu contra a selección de futbol d'Estonia Sub-21. Lo partiu remató con goliada de 6-0 (3 de Rodrigo, Isco, Vázquez y Sarabia). A selección plegó ta Melilla con chugadors muit importants como David de Gea, Thiago Alcántara, Isco, Pablo Sarabia, Iker Muniain...
* O Levante UD visitó o estadio l'1 de noviembre de 2012 pa enfrontinar-se a la UD Melilla en Copa d'o Rei. O partiu remató con 1-0 en favor d'a UD Melilla, estió a sorpresa de l'equipo d'a Segunda División B d'Espanya en os deciseisenos de final d'a Copa d'o Rei.
* O Real Madrid CF visitó o campo melillense per motivo d'a ida d'os deciseisenos de final d'a Copa d'o Rei (temporada 2018-19) con victoria de l'equipo madrilenyo per 0-4.

## Eventos importants
* Copa d'a Reina de Futbol 2015: En mayo de 2015 se chugoron as semifinals Atletico de Madrid Féminas - Sporting Club de Huelva y FC Barcelona Femenín - Valencia Féminas Club de Futbol. A final estió o 17 de mayo y o resultau final estió Sporting Club de Huelva 2-1 Valencia Féminas Club de Futbol. Ixe día l'equipo onubense aconsiguió anyadir a o suyo palmarés per primera vegada en a suya historia la Copa d'a Reina de Futbol.

## Referencias
Pabillón Javier Imbroda Ortiz

O **pabillón Javier Imbroda Ortiz** ye una instalación esportiva situada en a ciudat autonoma espanyola de Melilla. Tiene capacidat pa 3.800 espectadors y ye o escenario a on chugan os suyos partius como locals o Club Melilla Baloncesto d'a liga LEB Oro, o Melilla Futbol Sala d'a LNFS y o CV Melilla d'a primera división de voleibol d'Espanya.

## Historia
O 17 de febrero de 1995 l'alcalde Ignacio Velázquez Rivera metió a primera piedra y se fació a devantadera baixo a denominación *Pabillón d'Esportes Ciudat de Melilla*. A meyaus de 2007 cambió lo suyo nombre per l'actual en homenache a l'entrenador de basketbol Javier Imbroda, oriundo de Melilla y un d'os personaches asociaus a o mundo d'o esporte mas destacaus d'a historia de dita ciudat y o suyo subcampeonato de liga ACB con o CB Málaga en a temporada 93/94 debant d'o FC Barcelona. O pabillón ha albergau 3 Copa d'o Prencipe d'Asturias de Baloncesto y 3 finals de playoff d'ascenso a Liga ACB per o Club Melilla Baloncesto.

## Referencias

## Vinclos externos
*  Info sobre lo pabellón en a web oficial de Javier Imbroda
Museu de Melilla

O **Museu de Melilla** (en castellano *Museo de Melilla*) ye un museu d'a ciudat espanyola de Melilla situau en l'antigo *almagacén d'as Peñuelas*, en o primer recinto fortificau de Melilla La Vieja.

O museu s'organiza en dos espacios. A planta baixa presenta muestras d'as culturas chitana, sefardita y berber y d'as suyas prencipals celebracions y costumbres. En a planta alta se realiza un recorrido por a historia d'a ciudat dende a prehistoria dica a Edat Contemporania.

## Historia
En primerías d'o sieglo XX Rafael Fernández de Castro prencipió a replegar as piezas y o material resultant d'as excavacions d'o *cerro de San Lorenzo* en a Casa Salama, siede d'a Chunta d'Arbitrios, encara que no fue considerau oficialment un museu, pus no i habió catalogación ni exposición a o publico.

Anyos mas tarde amaneixe a Museu Municipal en o soterranyo d'o templet de musica d'o Parque Hernández, ubierto a o publico y tresladau, no yera adecuada a suya ubicación, en os anyos 1950 a o baluarte d'a Concepción Alta, en un museu historico con dos seccions, Arqueolochía y Documentación, amás de fundos militars y emblemas heraldicos. 

Astí permaneixe dica 1987, cuan se muda enta a torre d'a Vela y d'astí, enta os almagacens d'as Peñuelas, a o ye dende 2011, estando ubierta l'11 de setiembre de 2018 unatra sección adedicada a o pueblo chitán.

## Seccions
### Museo etnografico d'as culturas sefardita, berber y chitana
Se troba en a planta baixa, destacando a recreyación d'a sinagoga Or Zaruah de Melilla, una jaima berber con toda mena d'utensilios pa a vida cutiana y oficios tradicionals d'os chitans. Amás, exhibe una important colección de choyas berbers.

Imachen:Sefardí,Museo_Etnográfico_de_las_Culturas_Sefardí_y_Bereber,_Melilla_7.jpg|Zona sefardita
Imachen:Bereber,_Museo_Etnográfico_de_las_Culturas_Sefardí_y_Bereber,_Melilla.jpg|Zona berber
Imachen:Haima_en_el_Museo_Etnográfico_de_las_Culturas_Sefardí_y_Bereber,_Melilla.jpg|Una jaima berber
Imachen:Joyas_bereberes_en_el_Museo_Etnográfico_de_las_Culturas_Sefardí_y_Bereber,_Melilla_14.jpg|Choyas berbers
Imachen:Museo_de_Melilla.jpg|Vaixillas


### Museo d'Arqueolochía y Historia
Se troba en a planta alta, contando con ceramicas d'o Zafrín, monedas cartachinesas, a recreyación d'un enterramiento mauro, un tresoret musulmán, una maqueta chigant de Melilla La Vieja, copia d'a de León Gil de Palacios, bustos d'Alifonso XIII y a Republica, asinas como a saber-los plans.

Imachen:Tienda_en_el_Museo_de_Arqueología_e_Historia,_Melilla.jpg|Cabanyeta
Imachen:Tesorillo_púnico_en_el_Museo_de_Arqueología_e_Historia,_Melilla_14.jpg|Tresoret


## Se veiga tamién
* Museu Historico Militar de Melilla
* Museu de l'Automóbil de Melilla
* Museu Ibáñez de Melilla
* Museo Gaselec d'a Electricidat
* Museu Echipciano de Melilla
* Colección Museografica d'Arte Sacro

## Referencias

## Vinclos externos
*  Museo de Melilla
Esvece

O **esvece** u **esvezo** u tamién **destete** u **despopa** ye o proceso gradual por o que una cría de mamifero deixa d'alimentar-se d'a leit materna y pasa a una dieta mas variada. A Organización Mundial d'a Salut (OMS) recomienda que os ninons humans consuman leit materna de manera exclusiva dica a edat de seis meses y, chuntament con atros alimentos, dica os dos anyos.

Respecto a o ganau, a industria leitera fa servir diferents procedimientos d'esvece seguntes si se tracta d'expleitacions intensivas u tradicionals.

## Referencias
Hatha yoga

**Hatha yoga** ye una branca d'o yoga que fa servir tecnicas fisicas pa intentar preservar y canalizar a fuerza vital u enerchía. Conoixiu per as suyas asanas u posturas corporals, que dan firmeza y elasticidat a los musclos, estió creyau en o sieglo XV u XVI per o yogui Svatmarama y ye un d'os metodos de yoga mas difundius en tot o mundo.

## Referencias
María Isabel Lasobras Pina

**María Isabel Lasobras Pina** (Exeya d'os Caballers,  Cinco Villas, 5 de chunio de 1962) ye una politica aragonesa. Perteneixe a o partiu politico Chunta Aragonesista, d'o que ye Secretaria Cheneral dende 2020.

## Biografía
Ye licenciada por a facultat de Filosofía y Letras d'a Universidat de Zaragoza en a especialidat d'Historia Contemporania. Entre os anyos 1986 y 1990, treballó en l'archivo notarial y administrativo d'o Concello d'Exeya y dende 1991 pasó a estar funcionaria d'a Deputación Provincial de Zaragoza.

Ha estau deputada en as Corz d'Aragón en as X y XI lechislaturas.

## Referencias

## Vinclos externos
*  Ficha en a Web d'as Corz d'Aragón.
Joaquín Palacín Eltoro

**Joaquín Palacín Eltoro** (Uesca, 5 de chulio de 1974 - 5 de marzo de 2026) fue un politico aragonés. Dende o 8 de febrero de 2020 dica la suya muerte yera lo president de Chunta Aragonesista y dende o 20 de chunio de 2019 yera deputau en as Corz d'Aragón por a circumscripción de Uesca y portavoz d'o grupo parlamentario de Chunta Aragonesista. Tamién fue concellero d'o Concello de Monzón entre 2007 y 2013, deputau en as Corz d'Aragón por a circumscripción de Uesca entre 2011 y 2015, y director cheneral d'Ordenación d'o Territorio d'o Gubierno d'Aragón entre 2015 y 2019.

## Biografía
Palacín cursó un Executive MBA y un Máster en Dirección Comercial y Marketing. Milita en Chunta Aragonesista dende 2003, a on ha estau vicesecretario cheneral d'Acción Politica y secretario territorial de l'Alto Aragón. Dica 2011 s'adedicó a la dirección d'empresas de consultoría y servicios medioambientals.
En as eleccions de mayo de 2007 fue eslechiu concellero por Chunta Aragonesista en o Concello de Monzón, a on estió president d'o Patronato d'Esportes y d'a Institución Ferial, revalidando l'acta dica 2013. En mayo de 2011 fue eslechiu deputau por Chunta Aragonesista en as Corz d'Aragón por a circumscripción de Uesca.

En chulio de 2015 fue nombrau director cheneral d'Ordenación d'o Territorio, dependient d'o Departamento de Vertebración d'o Territorio, Movilidat y Vivienda d'o Gubierno d'Aragón. Entre atras cosas, empentó a Directriz de Politica Demografica y contra a Despoblación y a Directriz especial d'o Camín de Sant Chaime.

En as eleccions de mayo de 2019 tornó a obtener l'acta de deputau por Chunta Aragonesista en as Corz d'Aragón por a circumscripción de Uesca, estando nombrado portavoz d'o grupo parlamentario.

O 8 de febrero de 2020 fue eslechiu president de Chunta Aragonesista en a X Asembleya d'o partiu, succedendo a José Luis Soro.

Joaquñin Palacín Eltoro morió lo 5 de marzo de 2026 a causa d'un cáncer.

## Referencias

## Vinclos externos
*  Joaquín Palacín en Twitter.
*  Joaquín Palacín: "Los derechos históricos y el futuro de Aragón en tiempos de pandemia", en *[[El Periódico de Aragón]]*, 2020.
Carmen Martínez Romances

**Carmen Martínez Romances** (Villamayor de Galligo,  Comarca Central, 14 de chulio de 1966) ye una politica aragonesa. Perteneixe a o partiu politico *[[Chunta Aragonesista]]*, d'o que estió secretaria cheneral entre 2016 y 2020.

## Biografía
Ha estau deputada en as Corz d'Aragón en as VIII, IX y X lechislaturas.

## Vinclos externos
*  Ficha en a web d'as Corz d'Aragón.
Gregorio Briz Sánchez

**Gregorio Jesús Briz Sánchez** (Carinyena,  Campo de Carinyena, 9 de marzo de 1959) ye un politico aragonés d'o partiu politico *[[Chunta Aragonesista]]*.

## Biografía
Ye doctor en Historia y profesor d'Educación Segundaria. Ha estau concellero d'o Concello de Carinyena entre 2003 y 2011, y tenient d'alcalde y vicepresident d'a comarca de Campo de Carinyena entre 2007 y 2011. En o suyo partiu politico ha desempenyau entre atros os cargos de Vicesecretario d'Educación y Vertebración Territorial y representant de CHA en o Consello Escolar d'Aragón entre 2006 y 2008. Estió deputau en as Corz d'Aragón en as VIII y IX lechislaturas.

## Vinclos externos
*  Ficha en a web d'as Corz d'Aragón.
*  Twitter de Gregorio Briz
Gonzalo González Barbod

**Gonzalo González Barbod** (Zaragoza, Comarca Central, 12 de chulio de 1969) ye un politico aragonés d'o partiu politico *[[Chunta Aragonesista]]*.

## Biografía
Ye disenyador y tecnico en artes graficas y miembro d'Amnistía Internacional. Estió deputau en as Corz d'Aragón en as V y VI lechislaturas.

## Vinclos externos
*  Ficha en a web d'as Corz d'Aragón.
Yolanda Echeverría Gorospe

**Yolanda Echeverría Gorospe** (Pamplona, Navarra, 9 d'octubre de 1957) ye una politica navarra d'o partiu politico *[[Chunta Aragonesista]]*.

## Biografía
Ye licenciada en Filolochía Hispanica y ha estau secretaria d'os Roldes de Medioambient y Politica Social, asinas como d'o Ligallo de Redolada de Zaragoza y de Relacions Socio-Politicas, amás de secretaria d'Organización y vicesecretaria cheneral de CHA. Estió deputada en a V Lechislatura d'as Corz d'Aragón.

## Vinclos externos
*  Ficha en a web d'as Corz d'Aragón.
Tamagotchi (desambigación)

**Tamagotchi** puet estar:
***[[Tamagotchi]]**, una mascota dichital creada en 1996 per Aki Maita y comercializada per Bandai.
***[[Renfe serie S-596]]**, una mena de tren clamau popularment Tamagotchi en activo en a rota Zaragoza-Canfranc dica 2021.
Tamagotchi

O **Tamagotchi** (d'o chaponés: たまごっち) ye una mascota dichital creyada en 1996 per Aki Maita y comercializada per Bandai. Tamagotchi ye un aparato electronico con a forma y grandaria d'un uego, que tien una pantalla en blanco y negro pixelada, que contiene la mascota virtual. Nomás que tres botons (A -triar-, B -acceptar- y C -cancelar-) permiten a l'usuario desplazar-se per a pantalla.

Estió lanzau per Bandai lo 23 de noviembre de 1996 en Chapón y en os Estaus Unius l'1 de mayo de 1997, convertindo-se a escape en una d'as mayors modas de chuguez dende zaguerías d'o decenio de 1990 y prencipios d'a de 2000. Dica chunyo de 2023, s'han vendiu mas de 91 millons d'unidaz en tot o mundo.

## Referencias
Renfe serie S-596

**Renfe serie S-596** yera una familia de trens automotors diesel dedicaus a cubrir linias de Meya Distancia pa Renfe. Yeran popularment clamaus **Tamagotchi** a resultas d'a suya chicota grandaria y per a contina ficacio que requieren como lo chuguet d'o cual prene lo suyo nombre.​ Estió en servicio en as linias ferrias d'Aragón dende 1997 dica 2021. Yera moviu per dos motors diesel Fiat 8217.32.110, teneba un peso de 51 t y una capacidat de 59 pasachers. Podeba aconseguir una velocidat teorica de 120 km/h manimenos yeran conoixius per a suya extrema lentitut.

## Referencias
Laco de Gaube

O **laco de Gaube** (en francés *lac de Gaube*) ye un ibón u laco de montanya d'orichen glacial situau en o Pireneu, en a comuna de Cautarès‎, departamento d'Altos Pireneus y rechión d'Occitania.

Se troba situau a 1.725 metros d'altaria sobre lo livel d'a mar, en una chicota val enmarcada por a punda de Camachibosa, fendo parte d'o Parque Nacional d'os Pireneus, tenendo una fondura meyana de 40 metros y recebindo las auguas de chicoz torrenchons procedents d'as montanyas de l'arredol, desauguando en a Gave de Gaube y ista a la vegada, a traviés d'a Gave de Jéret, d'a Gave de Cauterets y d'a Gave de Pau, d'o río Ador.

## Vinclos externos
Parque Hernández

O **parque Hernández** ye lo parque mas important d'a ciudat autonoma espanyola de Melilla y está emplazau en l'Eixample modernista d'a ciudat, en a plaza d'Espanya.

## Historia
O suyo orichen se sitúa en 1872, cuan se replenó l'antigo leito d'o Río d'Oro con as tierras que se extrayoron pa formar lo suyo nuevo leito. En 1900 l'alavez comandant cheneral d'a plaza, Venancio Hernández Fernández, decidió transformaciar a extensa plana que se feba servir como campo d'instrucción d'a tropa y fumaral d'as vasueras d'a población en un parque forestal. Pa ixo contó con a colaboración d'a Chunta de Arbitrios que sufragó l'esmerz a traviés d'a partida d'esbastaderas. 

En 1902 se construi lo parque con forma de trapezio seguntes disenyo de l'incheniero Vicente García del Campo de l'anyo anterior, estando inaugurau lo 18 de mayo, y en 1906 se inició la urbanización que resultó infructuosa en arrasar una riada lo parque ixe mesmo anyo. En 1907 se construyió un templet en o centro d'o parque y s'instaló la farola commemorativa en honor a lo cheneral Hernández costiada per subscripción popular iniciada per *[[El Telegrama del Rif]]*.
En 1914 se construyió la frontera principal con un ambigú denominau *Café Alhambra* entre 1911 y 1918, en 1915 un diposito d'augua elevau que permitió convertir-lo en un verdadero parque y en 1918 se remató lo zarramiento d'o parque. 

Entre 1927 y 1930 se construyioron as pergolas, se suprimioron kioscos y paseyos, se pavimentoron os mas importants y s'instaló en o soterranio d'o templet una colección de restos arqueolochicos. En primerías d'os anyos 1930 se perdió la rotonda d'o final d'o parque y la colección arqueolochica se tresladó a l'arredol d'a Puerta d'a Marina. instalando-se en o soterranio d'o templet una biblioteca popular. En 1945 se fació cayer o templet y se i instaló una fuent luminosa que s'espaldó entre 1951 y 1952, en 1966 se reponió y s'esvielló la reixa metalica d'o zarramiento y en 1987 s'esvielló lo paseyo central, colocando-se en o centro d'o parque una fuent, encara que a finals d'os anyos 1970 prencipió una luenga decadencia. 

En abril de 2007, con a celebración d'o XXXIV Congreso de Parques y Chardins, obtenió chunto con os chardins d'a plaza d'Espanya lo titol de parque historico.

## Descripción
Conta con una frontera prencipal, composada por tres puertas, con bandaretas de fierro, la central flanquiada per dos prismas, con l'escudo de Melilla y coronada, con una torre en a cual se troba Guzmán o Bueno en brandindo un punyal.

## Galería d'imáchens

Imachen:Parque Hernández, puerta principal.jpg|Dentrada
Imachen:Parque_Hernández_de_Melilla._Kiosko_(2009).jpg|Kiosko
Imachen:Fuente_de_las_Conchas_en_el_parque_Hernández_de_Melilla.jpg|Fuent d'as Conchas
Imachen:Calles_del_parque.jpg|Carreras d'o parque
Imachen:Farola_en_el_parque_Hernández.jpg|Farola.


## Referencias
Ángela Labordeta

**Ángela Labordeta de Grandes** (Teruel, Comunidat de Teruel, 10 d'agosto de 1967) ye una escritora y periodista aragonesa. 

## Biografía
Naixida de Teruel, Aragón, en 1967. Ye escritora. Vive en Zaragoza, ciudat en a que estudió Filosofía y letras. S'ha adedicau a o periodismo en *[[Diario 16 de Aragón]]* y *[[El Periódico de Aragón]]*. Ye filla d'o escritor y cantautor José Antonio Labordeta, sobrina d'o escritor Miguel Labordeta y chirmana de l'actriz Ana Labordeta.

En as eleccions a o Parlamento Europeu de 2014, Ángela Labordeta fació parti d'a coalición Primavera Europea como primera representant de Chunta Aragonesista (CHA), no estando eslechida.

## Obra
Novelas publicadas:
* *Así terminan los cuentos de hadas* (1994). ISBN 84-88688-66-0.
* *Rapitán* (1997). ISBN 84-8306-047-7.
* *Bombones de licor* (2000). ISBN 84-239-7979-2.
* *El novio de mi madre* (2002, Xordica Editorial).
* *Sin hablar con nadie* (2008, Xordica Editorial).
**Equilibrista* (2020, Los Libros del Gato Negro)

### Traduccions
Os suyos cuentos han estau traducius a l'anglés:
**My Mother's Boyfriend*.
**Barcelona* (Gargoyle Magazine).

## Referencias

## Vinclos externos
*  Resenya en universia.
José Antonio Acero Gil

**José Antonio Acero Gil** (L'Almunia de Donya Godina, 18 de noviembre de 1965) ye un politico aragonés d'o partiu politico *[[Chunta Aragonesista]]*.

## Biografía
Funcionario de l'Instituto Nacional de Seguridat Social de profesión. Estió deputau en as Corz d'Aragón en a VI lechislatura. Amás estió Secretario cheneral de Chunta Aragonesista entre 2001 y 2008, concellero en o Concello de l'Almunia de Donya Godina entre 1991 y 2011, tenient d'alcalde d'ixe mesmo concello entre 2007 y 2011 y vicepresident d'a Deputación Provincial de Zaragoza de 1999 a 2011.

## Referencias

## Vinclos externos
*  Ficha en a web d'as Corz d'Aragón.
*  Blog personal de José Antonio Acero
Pedro Lobera Díaz

**Pedro Lobera Díaz** (Zaragoza, 20 de chunio de 1968) ye un politico y sindicalista aragonés.

## Biografía
Estió deputau en as Corz d'Aragón en a VI lechislatura en substitución de José Antonio Acero Gil. Ye mecanico de mantenimiento de maquinaria textil y quimica y tien estudios de pneumatica, hidraulica, electricidat y mecanica. Ha estau coordinador d'a Colla de Gais y Lesbianas y secretario sectorial d'asuntos economicos, empleo y turismo d'o Consello Nacional de *[[Chunta Aragonesista]]*.

En 2004 estió l'unico miembro d'a executiva de CHA que votó en contra d'a expulsión de *[[Chobenalla Aragonesista]]* d'o partiu, estando representant de *[[Puyalón]]*, que ta par d'alavez yera una corrient critica adintro de CHA y que dimpués s'escindiría tamién d'iste partiu. Amás Lobera decidió renunciar a o suyo puesto en o Consello Nacional de CHA, encara que remató a lechislatura como deputau en as Corz con iste partiu.

## Referencias

## Vinclos externos
*  Ficha en a web d'as Corz d'Aragón.
*  Artíclos de Pedro Lobera en AraInfo
Salvador Ariste Latre

**Salvador Ariste Latre** (Sarinyena, 15 de setiembre de 1960) ye un politico aragonés d'o partiu politico *[[Chunta Aragonesista]]*.

## Biografía
Estió deputau en as Corz d'Aragón en a VI lechislatura. Ha feito parti d'o Consello Nacional de CHA dende 1994 y estió concellero d'o Concello de Sarinyena y president d'a Comisión de Cultura d'a Deputación Provincial de Uesca dende 1999 dica 2003.

## Vinclos externos
*  Ficha en a web d'as Corz d'Aragón.
*  En Twitter
*  Artíclos de Salvador Ariste Latre en AraInfo
Lista de doctors honoris causa por a Universidat Sant Chorche

Ista ye a lista de doctors *honoris causa* por a Universidat Sant Chorche.

## Vinclos externos
*  Doctors ''Honoris Causa''. Universidat Sant Chorche
Progresión d'o récord mundial masculín de brinco con percha

En iste articlo s'amuestra la **progresión d'o récord mundial masculín de [[brinco con percha]]** dende l'anyo 1912 seguntes la *International Amateur Athletic Federation* (hue dita *[[World Athletics]]*), que reconoix y homologa nomás que los récords rechistraus dende 1912. Ta lo récord indoor, lo reconoix dende l'anyo 1987 y dende l'anyo 2000, no fa distinción entre indoor y aire libre a l'hora d'establir récords.

## Progresión
### Récord absoluto

### Récord indoor

## Vinclos externos
*  Progresión d'o récord mundial masculín de brinco con percha en *worldathletics*.
*  Progresión d'o récord mundial masculín de brinco con percha indoor en *worldathletics*.
Cinemateca Nacional de Venezuela

La **Cinemateca Nacional de Venezuela** ye una fundación publica venezolana, fundada en 1966 per la directora cinematografica venezolana Margot Benacerraf. La Cinemateca Nacional tien como finalidat restaurar, archivar, conservar y divulgar la memoria fílmica de Venezuela y la suya seu se troba en Caracas, a capital d'o país. La Cinemateca Nacional poseye mas de 85.000 bobinas de cintas, 400 guions, 30.180 fotografías, 420 pósters y 30.000 libros y revistas.

## Historia
En 1956 Margot Bencerraf fue comisionada per Henry Langlois pa representar a la *[[Fédération Internationale des Archives du Film]]* (FIAF) en Venezuela y estudiar la posibilidat de creyar una filmoteca en Caracas. En paralelo, Antonio Pasquali, Rodolfo Izaguirre, Sergio Baroni y Lorenzo Batallán presentoron a Francisco De Venanzi, rector d'a Universidat Central de Venezuela, un prochecto de creyación d'una Cinemateca Nacional, que funcionaría en a Biblioteca Central d'a universidat.

## Salas
La Cinemateca Nacional disposa de dos salas d'exhibición en Caracas: una en as instalacions d'o Museu d'Artes Polidas, y l'atra en o Centro de Estudios Latinoamericans Rómulo Gallegos (CELARG), ubicau en Altamira. Amás, cuenta con salas en as siguients ciudaz de Venezuela: Barcelona, Barquisimeto, Calabozo, Cumaná, Guanare, Maracay, Maracaibo, Pampatar, Puerto Ayacucho, San Carlos, San Felipe, San Fernando de Apure, Valera y San Cristóbal.

## Presidents
* 1966-1968: Margot Benacerraf.
* 1968-1988: Rodolfo Izaguirre.
* 1988: Carmen Luisa Cisneros.
* 1988-1991: Ricardo Tirado.
* 1991-1994: Oscar Lucien.
* 1994-1999: Fernando Rodríguez.
* 1999-2002: Jacobo Penzo.
* 2005-2009: Xavier Sarabia.
* 2009-2013: Gustavo Michelena.
* 2013-2016: Xavier Sarabia.
* 2016-2017: Blanca Rei.
* 2017-2020: William Rafael Santana Cedeño.
* 2020-en o cargo: Vladimir Sosa Sarabia.

## Referencias

## Vinclos externos
*  Pachina web d'a Cinemateca Nacional.
*  ''Fichero d'a Cinemateca Nacional, una historia de deterioro'', en *[[El Nacional]]*.
Semana de Cine de Melilla

La ***Semana de Cine de Melilla*** ye un festival cinematografico que se celebra anualment en primerías d'o mes de mayo en a ciudat de Melilla, Espanya. La suya primera edición prencipió en 2009.

En cada edición se prochectan mas de 20 titols de cintas nacionals y internacionals.

## Historia
La suya primera edición, en 2009, s'escaició por o refirme d'a Ciudat Autonoma de Melilla.

## Organización
Lo presupuesto d'a *Semana de Cine* se financia con os ingresos per patrocinios y las subvencions que, a partes iguals, li atorgan lo Concello de Melilla y lo Ministerio de Cultura.

## Seus

O Festival s'escayece en bels puestos diferents de Melilla. Las oficinas d'a organización se troban en o Teatro Kursaal-Fernando Arrabal y funcionan tot l'anyo: los responsables d'o Festival se dedican los doce meses de l'anyo a la organización d'a siguient edición. Las procheccions s'escayecen en dos escenarios diferents:

* Teatro Kursaal-Fernando Arrabal: se prochectan as cintas d'a sección oficial y se i fan as galas d'inauguración, clausura y entrega de premios.
* Teatro-Cine Perelló: ye lo mas antigo teatro d'a ciudat, y aculle bellas procheccions d'o Festival.

## Premios
### Premios oficials
Los premios oficials se conceden nomás que a cintas presentadas en a Sección Oficial d'o festival. Ye a lo cudiau d'atorgar-los lo Churau oficial d'o Festival, composau por destacadas figuras d'o mundo d'o cine.

A Semana de Cine de Melilla atorga lo Premio José Sacristán, concediu dende la suya 9<sup>ena</sup> edición en 2017 como reconoiximiento a toda una trachectoria cinematografica. Lo suyo nombre ye un homenache enta l'actor José Sacristán, qui en a 8<sup>ena</sup> edición d'a Semana heba recibiu un Premio Especial.

Tamién atorga lo Premio Ciudad de Melilla (que dica la 9<sup>ena</sup> edición de 2017 yera lo solo premio concediu), que reconoix a calidat artistica d'os participants en o cine espanyol.

### Categorías vichents

## Edicions
### Anyos 2000

### Anyos 2010

### Anyos 2020

## Referencias

## Se veiga tamién
* Lista de premios cinematograficos.
* Lista de premios cinematograficos por categoría.

## Vinclos externos
*  Pachina web oficial.
*  Cuenta d'a Semana de Cine de Melilla en Facebook.
Parque Forestal Juan Carlos I Rey

Lo **Parque Forestal Juan Carlos I Rey** (en aragonés *Parque Forestal Chuan Carlos I Rei*) ye un parque forestal d'a ciudat espanyola de Melilla, situau en a suya zona sud, en a carretera d'Alfonso XIII, buegant a lo vico d'o Cheneral Real.

## Historia
La Grancha d'Experimentación Agricola d'o Protectorau Espanyol se fundó en 1907, construyindo-se un diposito d'augua per l'incheniero Julio Castro Núñez en a segunda metat d'o sieglo y dimpués d'as escasez d'augua, mesmo que por l'augmento demografico y as nuevas urbanizacions que facioron desapareixer os cautivos de Melilla entre los anyos 1970 y 1990, se convertió en un campamento de inmigrants ilegals, dica que en mayo de 1998 se presentó lo prochecto d'a zona, con zonas verdas, esportivas y d'ocio y l'encletamiento per la Comisión d'Obras Publicas y lo 24 de febrero de 1999 se metió la primera piedra d'o futuro Parque Tematico de Melilla. 

Lo 14 de mayo de 2004 se presentó lo prochecto d'o ya Parque Forestal, inaugurando-se lo 14 de noviembre de 2007 y recebindo oficialment o nombre de "Parque Forestal Juan Carlos I" lo día 29 d'aviento de 2007. Conta con cuantas zonas con tasca, plantas mediterranias, zonas infantils y un gran estanque.


Imachen:Parque_Forestal_Juan_Carlos_I_Rey.jpg|vínculo=Archivo:Parque_Forestal_Juan_Carlos_I_Rey.jpg
Imachen:Parque_Forestal,_Melilla_(3).jpg|vínculo=Archivo:Parque_Forestal,_Melilla_(3).jpg
Imachen:Parque_Forestal_de_Melilla_(2).jpg|vínculo=Archivo:Parque_Forestal_de_Melilla_(2).jpg


## Referencias

## Vinclos externos
Segundo Gubierno Chivite

O **Segundo Gubierno Chivite** ye lo Gubierno de Navarra dende la suya formación o 18 d'agosto de 2023, mientres a XI Lechislatura d'o Parlamento de Navarra, succedindo a lo Primer Gubierno Chivite. Ye presidiu por María Chivite Navascués, d'o *[[Partido Socialista de Navarra]]*, y ye un gubierno tripartito en estar formau, amás de por o partiu d'a presidenta, por atros dos partius: *[[Geroa Bai]]* y *[[Contigo Navarra-Zurekin Nafarroa]]*.

## Historia
Dimpués d'as eleccions a lo Parlamento de Navarra de 28 de mayo de 2023, a composición d'a cambra dificultaba la formación d'un Gubierno, en no disponer de mayoría ni lo bloque de dreita formau por *[[Unión del Pueblo Navarro]]* (15 deputaus), *[[Partido Popular de Navarra]]* (3 deputaus) y *[[Vox (partiu politico)|Vox]]* (2 deputaus) con un total de 20 deputaus ni lo bloque d'ezquierda formau por *[[Partido Socialista de Navarra]]* (11 deputaus), *[[Geroa Bai]]* (7 deputaus) y *[[Contigo Navarra-Zurekin Nafarroa]]* (3 deputaus), con un total de 21 deputaus. O motivo yera la presencia en o Parlamento d'un seteno partiu, *[[Euskal Herria Bildu]]*, que heba obteniu 9 deputaus, completando asinas os 50 parlamentarios que composan a cambra.

En ixas condicions, si *Euskal Herria Bildu* decidiba votar en contra de todas dos posibles combinacions, se plegaría en una situación de bloqueyo, en no estar posible que garra d'os dos bloques parlamentarios conseguise una mayoría simpla y encara menos una mayoría absoluta. En estar imposible que se venise a plego con o bloque de dreitas, a sola posibilidat yera una negociación d'o bloque de cuchas con EH-Bildu, parando cuenta amás que ixe partiu ya teneba un acuerdo en o Congreso d'os Deputaus con o *[[Partido Socialista Obrero Español]]*, habendo votau favorablement a investidura de Pedro Sánchez como president d'o Gubierno d'Espanya.

Finalment, o 14 d'agosto se celebró la primera sesión d'investidura con María Chivite Navascués como candidata a la presidencia, a on se requeriba mayoría absoluta d'os votos d'a cambra. En a votación, a candidata recibió 21 votos a favor (11 d'o *[[Partido Socialista de Navarra]]*, 7 de *[[Geroa Bai]]* y 3 de *[[Contigo Navarra-Zurekin Nafarroa]]*), 20 votos en contra (15 d**[[Unión del Pueblo Navarro]]'', 3 d'o ''[[Partido Popular de Navarra]]'' y 2 de ''[[Vox (partiu politico)|Vox]]'') y se producioron 9 abstencions (os 9 deputaus d**Euskal Herria Bildu''). En consecuencia, la cambra refusó la suya investidura y se convocó una nueva sesión ta lo día siguient.

O 15 d'agosto se celebró la segunda sesión d'investidura en o Parlamento, requerindo-se en ista ocasión nomás que mayoría simpla, y los siet partius tornoron a votar exactament en o mesmo sentiu que en a sesión anterior, con a cual cosa fue invesitida la candidata María Chivite Navascués como presidenta, con 21 votos a favor, 20 en contra y 9 abstencions.

A formación d'o nuevo Gubierno se publicó lo 18 d'agosto, como un gubierno de coalición entre los tres partius que heban votau favorablement a investidura de Chivite.

## Estructura y composición
Laco Alberto (Africa)

O **laco Alberto**, **Mwitanzige** u **laco Mobutu Sese Seko** ye un laco que se troba situau en a zona centroriental d'Africa a lo ueste d'Uganda, en a Val d'o Gran Rift y que fa funcions de buega con a Republica Democratica d'o Congo dende 1984. Forma parte d'una serie de grans lacos situaus a lo largo d'ixa val conoixius conchuntament como Grans Lacos d'Africa. 

Tiene forma alargada y ocupa una aria d'uns 5.350 km², con uns 160 km de longaria y 35 km en a suya parte de mas amplaria; a suya profundidat maxima ye d'uns 51 m. La superficie d'as suyas auguas se troba a uns 619 m per alto d'o livel d'a mar.

## Fauna
O laco y a suya redolada forma un ecosistema en o cual se albergan muitos animals acuaticos y semiacuaticos, como hipopotamos (*[[Hippopotamus amphibius]]*), antilopes cobo d'Uganda (*[[Kobus kob thomasi]]*), crocodilo d'o Nilo (*[[Crocodylus niloticus]]*), varanos d'o Nilo (*[[Varanus niloticus]]*), tortugas de coscarana tova africanas (*[[Trionyx triunguis]]*), tartugas de bardo centroafricanas (*[[Pelusios chapini]]*), tartugas de bardo de Williams (*[[Pelusios williamsi]]*), sirpients semiacuaticas y cuantas especies de ranas. Las aus acuaticas tamién son numerosas.

## Referencias

## Vinclos externos
Bandera de Saint-Martin

A **bandera de Saint-Martin** ye a bandera oficial d'a colectividat d'ultramar Saint-Martin y como en atros territorios d'ultramar franceses ye a tricolor francesa.

## Atras banderas
I hai una bandera no oficial emplegada por o gubierno local, que amuestra o escudo d'a isla sobre un campo blanco.

Un atra bandera no oficial amuestra un logotipo moderno y incluye o nombre "Saint-Martin", con o texto "Caraïbe Française" y "French Caribbean" escrito debaixo en chicot. Tamién apareixe en a bandera un lazo formando as letras "S" (en azul) y "M" (en verde), inicials de Saint-Martin.

## Galería
Existen atras banderas relacionadas con a isla:

Flag of Sint Maarten.svg|Bandera de Sint Maarten (oficial)
Flag of Saint Martin island (Unification flag).svg|Bandera d'a isla unificada (no oficial)
Flag of Saint-Martin (fictional).svg|Bandera ficticia (no oficial)


## Referencias
Brzeg

**Brzeg** (en alemán *Brieg*) es un municipio urbano y una localidat d'a voivodia d'Opole (Polonia), capital d'o districto homonimo. Se troba en o sud-ueste d'o país y tien una superficie de 14,61&nbsp;km². En 2011, seguntes a Oficina Central d'Estatistica polaca, teneba 37&nbsp;346 habitants y una densidat de población de 2556&nbsp;hab/km².

## Referencias

## Vinclos externos

*  Página web oficial de Brzeg
Brieg

**Brieg** puet fer referencia a:

* **[[Brieg (Bretanya)|Brieg]]** (en francés *Briec*), localidat d'a rechión francesa de Bretanya.
* **[[Brzeg|Brieg]]** (en polaco *Brzeg*), localidat de Polonia.

## Se veiga tamién
* Sant-Brieg (en francés *Saint-Brieuc*), localidat d'a rechión francesa de Bretanya.
Parque Cándido Lobera

O **parque Cándido Lobera** ye un parque d'a ciudat espanyola de Melilla situau en o suyo ixample modernista, en l'avenida Cándido Lobera, en o canto ueste de l'Alcazaba de Melilla.

## Historia
Recibe lo suyo nombre d'o suyo fundador, Cándido Lobera Girela, qui estando lo president d'a Chunta d'Arbitrios, creyó este parque pa privar la construcción de barracas en o suyo solar, encara que a la fin d'a suya construcción en 1927 se clamaaba *Parque Conde de Jordana*. En 1978 estió reformau con a construcción d'as cascadas, l'estanque, las pergolas, la fuent, lo kiosco, lo templet y se li adhibioron esculturas de Rafael Picazo y en 1993 unas esculturas de Juan Antonio Diago como la que amaneixe en a imachen de "la nina tocando l'augua". Dimpués de cualques anyos d'abandono y d'atrapaceyos parcials y de mala calidat, s'encetó la remodelación con os paseyos, estanques, fuents y d'atros elementos, pa continar con o suyo encletau exterior y las murallas y foso d'o cuarto recinto fortificau.

Con una superficie de 2 ha, conta con paseyos y cascadas que baixan dende las murallas d'o cuarto recinto fortificau, zona alta y este, dica la baixa, la de l'Avenida Cándido Lobera, a l'ueste d'a cual, en a suya zona sud, mas baixa, se troba l'estanque y ,puyando, una plaza rodiada per pergolas con una fuent en o centro, un kiosco en o canto este y un templet.

## Galería d'imáchens

Jugando_con_el_agua_(Parque_Cándido_Lobera).jpg|Augua en o parque
Parque_Cándido_Lobera.jpg|O parque


## Referencias

## Vinclos externos
Premio José Sacristán

Os **Premios José Sacristán** son uns premios cinematograficos concedius anualment per a Semana de Cine de Melilla. O premio se concede a personalidaz destacadas d'o cine espanyol como reconoiximiento a toda la suya carrera u trachectoria en o mundo d'o cine. 

## Creyación
O premio José Sacristán d'a Semana de Cine de Melilla s'establió en l'anyo 2017, con a 9<sup>ena</sup> edición  d'a Semana de Cine de Meiilla, complementando a los Premios Ciudad de Melilla, concedius anualment ta premiar a calidat artistica d'os miembros d'o cine espanyol, concedendo-se dende la siguient edición. Prene lo suyo nombre de l'actor José Sacristán, a qui en a edición anterior d'a Semana se li heba concediu un Premio Especial.

## Ganadors d'o Premio José Sacristán
### Anyos 2010

### Anyos 2020

## Se veiga tamién
* Lista de premios cinematograficos.
* Lista de premios cinematograficos por categoría.
* Semana de Cine de Melilla.

## Referencias